**Марыя Еўфрасіна Спарталі Сцілман** (грэч. Μαρία Ευφροσύνη Σπαρτάλη) — брытанская мастачка, удзельніца «Брацтва прэрафаэлітаў».

Біяграфія
---------

Марыя Спарталі была малодшай дачкой Міхаіла Спарталі (1818—1914), кіраўніка фірмы «Spartali & Co» і грэчаскага генеральнага консула ў Лондане ў 1866—1882 гадах. Ён пераехаў у Лондан каля 1828 года. У Лондане ён ажаніўся з Еўфрасінней Варсамі, дачкой грэчаскага гандляра з Генуі.

Сям'я жыла ў доме на вуліцы Клэфем Коман, вядомым як «The Shrubbery», з велізарным садам і відамі на раку Тэмзу і мост Чэлсі. У гэтым доме часта праводзіліся садовыя вечарынкі, куды запрашалі маладых пісьменнікаў і мастакоў. Летнія месяцы сям'я праводзіла ў доме на востраве Уайт.

Некалькі гадоў, пачынаючы з 1864 года, Марыя Спарталі вучылася ў жывапісца Форда Мэдокса Браўна.  У 1870 годзе яна вырашыла займацца мастацтвам прафесійна і з дапамогай настаўніка прадала сваю першую працу за 40 гінеяў.

У 1871 годзе Марыя выйшла замуж за амерыканскага журналіста і мастака Уільяма Джэймса Сцілмана. Ён працаваў у амерыканскім часопісе «The Crayonne», пазней страў замежным карэспандэнтам «The Times». Праз яго працу замежным карэспандэнтам сям'я жыла папераменна то ў Лондане, то ва Фларэнцыі ў 1878-1883 гг. а затым — у Рыме з 1889 па 1896. Марыя таксама падарожнічала ў Амерыку. У пары было трое дзяцей.

Марыя Спарталі Сцілман памерла ў сакавіку 1927 г. у Паўднёвым Кенсінгтане і была пахавана на Бруквудскіх могілках разам са сваім мужам.

Творчасць
---------

Марыя Спарталі Сцілман пачынала сваю працу з братэрствам прэрафаэлітаў як адна з мадэляў, але неўзабаве стала паважанай мастачкай. Яе кар'ера доўжылася 60 гадоў, за якія яна напісала каля 105 карцін. Яе карціны адлюстроўваюць жаночыя фігуры, сцэны з Шэкспіра, Петраркі, Дантэ, Бакача, таксама італьянскія краявіды.

Яе выставы праходзілі ў Галерэі Дадлі, у Галерэі Гросвенор і Новай Галерэі (англ. The New Gallery), у Каралеўскай акадэміі мастацтваў, у шматлікіх галерэях усходу ЗША, уключаючы сусветную выставу ў Філадэльфіі ў 1876 годзе. У 1982 годзе ў ЗША быў прадстаўлены рэтраспектыўны паказ яе работ у Мастацкім музеі Дэлавэра.

### Галерэя

* "Вянок з ружаў", акварэль з гуашшу на паперы"Вянок з ружаў", акварэль з гуашшу на паперы
* Зачараваны сад гаспадара АнсальдаЗачараваны сад гаспадара Ансальда
* ДантэДантэ
* Пасланец каханняПасланец кахання
* Мадонна Петра деі СкровініМадонна Петра деі Скровіні
* Жанчына з паўлінам у італьянскім садзеЖанчына з паўлінам у італьянскім садзе
* ВосеньВосень
* БеатрысБеатрыс
* На фермеНа ферме

Крыніцы
-------

1. 1 2  Marie Spartali // Roglo — 1997. — 9000000 экз.<a href='https://wikidata.org/wiki/Track:Q83365652'></a>
2. 1 2
3. 1 2 3
4. ↑  Union List of Artist Names — 2010. Праверана 25 кастрычніка 2018.<a href='https://wikidata.org/wiki/Track:Q110250907'></a><a href='https://wikidata.org/wiki/Track:Q2494649'></a>
5. ↑  Union List of Artist Names — 2021. Праверана 9 мая 2022.<a href='https://wikidata.org/wiki/Track:Q110250907'></a><a href='https://wikidata.org/wiki/Track:Q2494649'></a>
6. 1 2 3
7. ↑
8. ↑  Dimitrios SPARTALI & Christina (Ioannes) Mavrogordato". *www.christopherlong.co.uk*.
9. ↑  Vasos Tsibidaros. *Oi Ellines stin Anglia* (*The Greeks in England*). Athens: Alkaios, 1974.
10. ↑  Robertson, W. Graham. *Time Was*. (1931) pp.12–13
11. 1 2  Elliot, David B. (2005). *A Pre-Raphaelite Marriage: The Lives and Works of Marie Spartali Stillman and William James Stillman*. Woodbridge, Suffolk: Antique Collectors' Club